Document ID: /roh_data/filtered/fineweb-2-filterrobots_roh.jsonl.gz/63627

I dat er chaussas ch'ins na sa betg dir cun pleds, forsa be cun tuns, cun ils pleds da la musica, cun il linguatg da l'art, scriva Arnold Spescha insanua. E lavurar cun il linguatg possia mintgina, mintgin – bain u mal! Cumponer dentant dovri la 'maitrise' dal mastergn, scolaziun!
En trais Artgs musicals emprov'jau da m'avischinar ad Arnold Spescha – il poet. En il terz e davos discurra el da vocals e consonants, relata misteris da la sonoritad da la lingua rumantscha. Ed el raquinta l'istorgia da sia emprima e davosa cumposiziun, in Ave Maria. Arnold numna questa cumposiziun in putgà da giuventetgna. Dentant na sajan ils putgads da giuventetgna betg ils menders ch'ins fetschia! Nus tadlain sa chapescha quest Ave Maria ed autras chanzuns cun pleds dal poet da Pigniu che po festivar dumengia, ils 13 da zercladur ses 80avel.